O situație neplăcută cu care se confruntă o persoană din Cluj-Napoca a fost relatată în presa locală.
Astfel, conform Stiridecluj.ro, locatarii unui bloc din Mănăștur au rămas fără cuvinte atunci când au văzut pe ușa unuia dintre vecini un mesaj savuros.
"Vă transmitem o rugăminte în legătură cu zgomotele pe care le faceți seara și dimineața atunci când tușiți. Din păcate, pereții acestui bloc nu au izolație fonică.
Sperăm că sunteți în căutarea unei soluții pentru sănătatea d-voastră și înțelegem că trebuie să vă simțiți bine.
Totuși, sunetul tusei este puternic și deranjează. Ne trezește din somn. Am fi foarte recunoscători dacă ați încerca să faceți ceva în privința asta, mai ales că se întâmplă de câteva zile bune.
Vă mulțumim anticipat pentru efortul depus pentru a menține o atmosferă liniștită în vecinătatea noastră", se arată în mesajul respectiv, conform sursei citate.